b'\n_START_ARTICLE_\nJosef Erben\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani Univerzi v Pragi, bil nekaj let gimnazijski profesor, nato docent za statistiko na pra\xc5\xa1ki tehniki (1862-1875), leta 1865 je postal kustos zbirke zemljevidov \xc4\x8de\xc5\xa1kega muzeja, 1870 pa ravnatelj statisti\xc4\x8dne pisarne mesta Prage, kar je ostal do smrti._NEWLINE_Zastopal je Prago na mednarodnih statisti\xc4\x8dnih kongresih, svetoval mednarodnemu statisti\xc4\x8dnemu zavodu, skupaj s Palack\xc3\xbdm je ustvaril \xc4\x8de\xc5\xa1ko znanstveno geografsko in statisti\xc4\x8dno literaturo in pomagal pri ustvarjanju \xc4\x8de\xc5\xa1ke terminologije za matematiko in fiziko. Izdal je mnogo knjig, zemljevidov, atlasov, in globusov. Leta 1865 je izdal V\xc3\xa9vodstv\xc3\xad Korutany a Krajina v geograficko-statistick\xc3\xa9m a historick\xc3\xa9m p\xc5\x99ehledu, ki ga je Slovenska matica s pomo\xc4\x8djo Cigaleta izdala 1866 v raz\xc5\xa1irjenem prevodu. Njegove ponudbe, da na enak na\xc4\x8din obdela tudi ostale slovenske pokrajine, matica sicer ni sprejela, pa\xc4\x8d pa je iz nje dobila inicijativo za izdajo serije Slovenska zemlja.'